Léfka

Léfka (kreik. Λεύκα, turk. Lefke) on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Lefken alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Lefke muodostaa Lefken kunnan, joka ei ole Kyproksen tasavallan tunnustama, ja toimii Lefken alueen keskuksena. Koko kunnan väkiluku on 11 091 ja varsinaisen Léfkan kylän väkiluku 3 009 (2011). Léfka sijaitsee Kyproksen luoteisosassa lähellä Mórfounlahden rantaa ja Kyproksen jakavaa vihreää linjaa. Lähteet Aiheesta muualla Kuvia tai muita tiedostoja aiheesta Léfka Wikimedia Commonsissa Lefke Belediyesi. Lefken turkkilaisen kunnan verkkosivut. (turkiksi)